|  |
| --- |
| Referat fra styremøte i fORSKERFORBUNDET VED oslomet  |
|  |  |
| Møteleder: | Inger-Lise Neslein |
|  | . |
| Møtetid: | 21. januar, kl. 14.30-17.00 |
|  |  |
|  |  |
| Tilstede:  | Erik Dahlgren (Fellesadministrasjonen), Inger-Lise Neslein (Fakultet for helsevitenskap), Silje Skuland (SVA), Bjørn Ervik (Fellesadministrasjonen), Anne-Catrine Wolden (Fakultet for lærerutdanning og internasjonale studier), Bennedichte C.R. Olsen (Fakultet for samfunnsvitenskap), Arve Angen (Fellesadministrasjonen) og Audun Sanderud (Fakultet for helsevitenskap) |
| Referent: Forfall: | Arve Angen Ismail Hassan (Fakultet for teknologi, kunst og design) |
|  |  |
| **Sak nr:** | **Sak:** | **Oppfølging,****ansvar, frist** |
| **1** | **Godkjenning av innkalling**Innkallingen ble godkjent. |  |
| **2** | **Oppfølging fra forrige styremøte**Sak om faktorer i arbeidsplanen. Mange er urolige for denne saken, og de etterspør hvordan FF følger den opp. På sist møte i sentralt idf ble det sagt at arbeidsgiver skulle komme tilbake med nytt forslag til faktorberegning. Men nå kan det virke som at det allerede er innført nye prinsipper for faktorberegning på Fak. LUI. Erik tar det opp i sentralt idf.Sak om kallelse til bistillinger, som nå er delegert ned til ansettelsesutvalgene. Alle medlemmer i utvalget må være enige om beslutningen. Sak om å ta med seg professortittel fra tidligere arbeidssted over til en stilling ved OsloMet. Bennedichte etterlyste status for en sak hvor dette var problemstillingen for en ansatt ved Fak. SAM. Vedkommende var professor ved et universitet da han søkte og fikk en stilling ved OsloMet. Han fikk ikke sin professorkompetanse godkjent, og hadde derfor kontaktet FF. Bennedichte hadde videresendte denne saken til Erik, som igjen hadde kontaktet rektor. Bennedichte etterlyste status i saken. Erik tar igjen kontakt med rektor. | Erik tar saken videreErik følger opp |
| **3** | **Runde rundt bordet**På LUI har de blitt presentert for nye faktorberegninger i idf. De mangler operative studieledere på Kjeller. Det er stadig krav til nye prosjekter, men det blir ikke satt av tid til det. Ellers er folk veldig opptatt av Kjeller-saken.På HV har de ikke hatt noe idf-møte siden sist. Der har også Kjeller-saken vært et diskusjonstema.I FA avventer de organisasjonsutredningen, som tar tid fordi Tore Hansen har sluttet. I lokalt idf har de en del saker om stillingsutlysninger, hvor man må gå utover det vanlige lønnsspennet. I ORV er det en diskusjon om man trenger så mange nivåer som vi har nå i FA. Det er langt opp til toppen, og kanskje man bør fjerne et ledernivå.SAM har tidligere etterlyst hvor mange som er ansatt i åremålsstillinger ute på fakultetene, og det er fint om styremedlemmene etterspør tall på dette i de lokale idfene. På SVA sliter de nå med reduserte inntekter, og må forholde seg til det. Det blir trangere kår fremover.Erik er med i et partssammensatt utvalg som ser på OsloMets lønnspolitikk. Vi ønsker blant annet å løfte opp bunnen i lønnsspennet for professor-stillinger. Utvalget vil komme med forslag innen sommeren.Det skal være 2.5.3-forhandlinger 5. februar. Erik har fått inn 10 krav fra våre medlemmer. | Styremedlemmene tar saken videre |
| **4** | **Planer for møter og OU-aktiviteter våren 2020**Inger-Lise hadde på forhånd sendt ut forslag til aktivitetsplan vår 2020 for FF-OsloMet. Styremøtet 3. mars blir utvidet. Det starter ved lunsj-tiden og varer ut dagen. Arve finner møtested. Styremøtet 24. mars flyttes til 23. mars. Styremøtet 23. juni vil legges til et tidligere tidspunkt på dagen enn vanlig.Datoene ellers var greie for styret.Årsmøtet blir 21. april. Her har vi fått ou-midler til foredrag og middag. Arve kontakter vår «vanlige» kokk Øistein for å høre om han kan stille i år også.  | Arve |
| **5** | **Situasjonen for Campus Kjeller**Styret var enige om at vi må ha en god og grundig prosess i Kjeller-saken. Vi må be om en konsekvensutredning av de ulike alternativene. Vi mener alternativ 2, å samle virksomheten i Pilestredet, ikke er utredet godt nok. Fakultetsstyrene og idf må få et godt beslutningsgrunnlag. Et styrevedtak allerede i mars vil tvinge frem et for dårlig saksdokument, og det er noe FF-OsloMet må tydeliggjøre. |  |
| **6** | **Oppfølging av innspill til organisasjonsendring**Vi hadde som gruppeoppgave på seminaret i Berlin å se på organiseringen av FF-OsloMet. Inger-Lise presenterte på styremøtet svaret fra to av disse gruppene. Ett tema som ble diskutert er klubbstyrene, og om vi bør ha disse eller ikke. Det er forholdsvis lite aktivitet ute på klubbene, og det er kanskje bare vi av de store lokallagene som har klubbstyrer. Det er problematisk at styremedlemmer velges av klubbstyrene, når de egentlig må velges på årsmøtet. Hvert fakultet/sva/fa skal fortsatt være representert med ett styremedlem, som vil ha sin personlige vara.På FF-SAM har de diskutert denne saken i klubbstyret. Klubben ønsket å endre strukturen, fra styremedlemmer som i dag, til kontaktperson på alle institutter. Klubben erfarer at det kan være vanskelig å rekruttere styremedlemmer. Mange er redde for det ansvar som ligger i betegnelsen styremedlem, og er også redd for det arbeid som kan ligge i vervet. Med kontaktperson menes en kollega fra FF som klubbleder kan kontakte ved behov, og også diskutere saker med om nødvendig, men uten at det formelt tillegges noe ansvar på kontaktpersonen. SAM-klubben er helt tydelig på at fremtidens FF-OsloMet må ha klubbledere på fakultetsnivå. I tillegg kan, og bør, en av kontaktpersonene ha status som vara. Klubben har ikke diskutert ressurser til sistnevnte, men mener det må diskuteres i FF-styret. Samtlige kontaktpersoner skal ha rettigheter til sentrale kurs mm. FF-SAM ønsker at denne endring trer i funksjon fra høsten 2020, og at valgkomiteen er orientert om det.De endringer som må fattes på FF-OsloMets årsmøte må utarbeides. |  |
| **7** | **Eventuelt**Det var ingen saker under eventuelt.Neste styremøte blir tirsdag 3. mars. |  |